**HAIDE SĂ NE VEDEM !**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Haide să ne vedem!

Eu pe mine, tu pe tine.

Cred că dacă ne-am uita de la-nceput unul la altul

N-ar fi la fel de bine…

Poate-am vedea la celălalt doar aşteptări neîmplinite

Ce nu se lasă imediat descoperite,

Ci vin precum curentul subacvatic,

Ca să ne ia în larg iubirea ce-am avea-o, drept ostatic.

Abia după ce ne-am văzut

Fiecare pe sine,

Putem sa ne vedem

Eu pe tine, tu pe mine.

Acum pericolul a trecut.

Dar la-nceput

Totul era sortit a fi pierdut.